**Tiltak for å motvirke fraflytting fra utkanter og inn mot befolkningstette områder.**

Det er viktig at det bor folk i hele landet vårt og at de har arbeid å leve av.

Det er mange grunner til dette både når det gjelder beredskap og opprettholdelse av bygder og fiskevær i hele landet.

Når det gjelder beredskap er det viktig å ha folk spred rundt i landet for å kunne håndtere nødsituasjoner raskt og effektivt.

Hvis det er bare er tettbefolkede områder , kan det være vanskelig å få hjelp og ressurser til avsidesliggende områder i tilfelle krise oppstår. Ved å opprettholde bosetning i hele landet kan vi sikre at hjelpen når raskt frem dit den trengs.

Det kan være en skada tømmerhugger i Vålberget Finnskogen som trenger legetilsyn , eller en velta trailer ved Breimsvatnet på vei fra Måløy til kontinentet med fisk, som sperrer E39 ei kald vinternatt i Februar.

Det kan også være et turistbuss full av passasjerer som får bremsesvikt ved Innhavet i Nordland.

Eller en cruisebåt nord av Ingøy i Finnmark som får stopp på motorene i sterk kulig med 500 passasjerer om bord.

Da er det godt det bor folk i bygder og fiskevær, som kan varsle og bistå , være til hjelp og støtte for både forulykkede og myndigheter. Det står allerede alt for mange gode hus folketomme uten lys i vinduene i de fleste områder i dette landet.

Hvis vi vil at det skal være sånn at det bor folk i bygdene må vi legge til rette for at det bor folk på disse plassene, at det er levelige vilkår for at det skal bo folk i hele landet. Og for at vi kan stoppe trenden om at bygder og fiskevær har lav utdanning , lav inntekt og en aldrende befolkning må vi gjøre tiltak.

Vi har områder i landet med boligmangler og trafikk kaos hver eneste hverdag. Byområder der det er for kostbart for de aller fleste unge å etablere seg. Hvor det er både kostbart og ofte små boenheter. I tillegg til både lang og usikker pendlervei, enten med offentlig transport som har en varierende punktlighet eller med bil i uforutsigbare bilkøer , gjerne med en SFO og barnehage som stenger klokken 17:00.

For å bøte på begge disse utfordringene og for å bringe unge mennesker tilbake til bygdene og fiskeværene , der de ofte er vokst opp eller synes det er fint å kunne bosette seg, kan staten og fylkene gjøre det attraktivt å bo å jobbe på de små plassene der alle kjenner alle.

For å bringe mennesker med høyere utdanningsnivå kan jobber som :

*-Fremdritsplanlegger hos Bane Nor*

*-Jurist innen merverdiavgift hos Skatteetaten*

*-Rådgiver hos Sykehuspartner*

*-Førstekonsulent hos Direktoratet for forvaltning og økonomistyring*

*-Førstekonsulent i Landbruksdirektiratet.*

Dette er kun et utvalg jobber som i følge annonsen på Finn egner seg for delvis hjemmekontor.

Hjemmekontor kan også være et kontor på Rådhuset i Olderdalen i fraflyttingskommunen Kåfjord. Eller et kontorfellesskap i den nedlagt nærbutikken på Fidjeland i Sirdal.

***Forslag:***

***Aurskog Høland Arbeiderparti vil:***

***At det gjennomføres tiltak for å forhindre fraflytting fra bygder og fiskevær.***

***- minst 10 % av staten og fylkene administrative stillinger utlyses som fjernarbeidsplasser.***

***-Det vektlegges tungt at søkeren er bosatt i en fraflyttings kommune. Jo større fraflytting jo mer vektlegging.***

Mennesker blir mer harmoniske , friske og deltagende av å kunne bo der de vil å jobbe med hva de vil.

Ikke bo der de må for å jobbe med hva de vil.

Vi i Arbeiderpartiet vil jo at alle skal ha frihet til å velge et godt liv for seg selv og sin familie.

Støtt forslaget.

Stein Lie

Leder i Løken og Hemnes Arbeiderlag.